Maig de creus, tapes i molt més - El Periódico Mediterráneo\nMaig de creus, tapes i molt més\nQuan s’albira el mes de maig i l’aroma de la flor del taronger inunda Borriana, els carrers i les places de la nostra ciutat s’engalanen amb grans creus elaborades amb flors naturals. Aquest cap de setmana Borriana es transforma en un gran jardí adornat per les meravelloses creus que elaboren les comissions falleres i, a més, es pot aprofitar per a tastar les propostes gastronòmiques de la Ruta de la Tapa.\nA Borriana es manifesta així la nostra particular manera de celebrar la primavera, amb una explosió de color i olor que adorna la ciutat amb un total de 18 creus de maig que ja han començat a instal·lar-se. Cada any les comissions falleres s’esforcen i dediquen molt de temps per a exhibir uns treballs florals molt elaborats, en què la peça principal és una creu, envoltada d’un jardí amb abundants motius i ornaments florals que es combinen amb llum, aigua, música i moviment, composicions que formen verdaderes obres d’art.\nDes del divendres 29 d’abril i fins al diumenge 1 de maig, amb l’aroma amplificat de les flors, Borriana es convertix en un museu floral d’art efímer amb la creació de grans creus i jardins instal·lats pels carrers i places, que en la majoria de casos aconsegueixen una qualitat estètica molt destacada. Divendres serà la nit de la plantà i durant tota la matinada es respira un ambient festiu similar al ambient faller que viu la ciutat quan es planten les falles. A primeres hores del matí de dissabte el jurat visitarà les creus, decidirà els premis i, de vesprada, anunciarà les creus guanyadores.\nEl primer document referent a les creus de maig a Borriana és del dia 1 de maig de 1944. L’origen d’aquesta tradició cal buscar-lo en un moment en què els fallers, distingits per les ganes d’innovar en les festes, van voler fer una aportació i van decidir plantar creus florals el dia 3 de maig, data en què es commemora la recuperació de la Vera Creu per Santa Helena.\nEsteu convidats a acostar-vos aquest cap de setmana a Borriana i xalar del meravellós espectacle de les Creus de Maig, que l’any 2010 van ser distingides per la Conselleria de Turisme com a Festa d’Interès Turístic Provincial.\nA més, podeu aprofitar la visita per a tastar les propostes gastronòmiques de la Ruta de la Tapa. La gran cita gastronòmica de Borriana en què, fins al 29 de maig, es poden assaborir més d’una quinzena de propostes d’exquisit sabor borrianenc. Aquest cap de setmana també se celebra el cinquè festival de dansa de l’Arenilla Borriana en dansa i alguns actes del 50 aniversari de l’Agrupament Escolta Borriana. A més, tot maig està ple de propostes culturals i artístiques, com el Festival de Teatre Infantil El Cuc, el Maig di Gras, o el Festival Dansa O. Si voleu propostes diferents i molt interessants us esperem a Borriana este maig.


Agenda Cultural de Menorca - Visita guiada a Alaior + desgustació\nVisites guiades, excursions, rutes i itineraris. Ruta guiada pel poble d'Alaior amb visites a l'església, el campanar, les voltes, les torres i els refugis de la Guerra Civil. Amb degustació final!\nEn aquesta ruta visitaràs els punts emblemàtics de manera guiada i degustació final de productes 100% menorquins. Aprofita l'oportunitat d'anar amb un / una guia i accedeix a llocs únics i reservats per a aquestes visites.\nInterior església i sagristies\nTorres església i vistes 360º *\nPostes de sol en exclusiva *\nExposició elements tradicionals\n10 € amb degustació final. *\n* Exclusivitat només realitzant aquesta visita guiada.\nVisita disponible de dilluns a dissabte. És obligatori reservar 24h antelació a través del web: www.rutaturisticaalaior.com sol·licitant hora i número de persones a realitzar l'activitat. Un cop realitzada la sol·licitud, els organitzadors contactaran amb els interessats per concretar els detalls de la visita (hora, punt de trobada, etc).\nCal reservar sol·licitant dia i hora\n+34 696 138 954\nhttps://www.rutaturisticaalaior.comReserva / compra d'entrades


7. tema literatura catalana PAU\nEstellés és el màxim exponent de la poesia contemporània al País Valencià i un autor, pels seus temes, absolutament representatiu de la postguerra. Una gran part de la seua producció ha aparegut amb retard. De fet, Estellés entra en joc, com a poeta, en la dècada dels setanta, quan ja portava més de vint anys escrivint versos. S’havia donat a conéixer el 1953, amb Ciutat a cau d’orella. El 1956 va publicar La nit i, el 1958, Donzell amarg. La situació es va capgirar a partir del 1970. A partir d’aquest any es va produir el que s’ha anomenat el boom Estellés. El 1971 va publicar el Llibre de meravelles i La clau que obri tots els panys. El 1972, Recomane tenebres, primer volum de l’obra completa, que arribaria a deu volums. L’ambient li va ser favorable perquè es va reincorporar a la nostra escena literària en un moment decisiu de represa cultural del País Valencià que els seus llibres van contribuir, d’altra banda, a reforçar. Pòstumament s’ha publicat el Mural del País Valencià, extensa composició dedicada a cantar tots els pobles i ciutats valencians, personatges històrics i accidents geogràfics.\nEn la poesia d’Estellés hi ha la reconstrucció en la memòria d’un petit món, explicat meticulosament en la seua quotidianitat. Es tracta d’un discurs poètic deliberadament oposat al de la poesia pura, perquè esquiva la temptació del pur joc verbal, del lirisme més o menys hermètic i privat. En aquest món constituït per objectes i comportaments quotidians del poble, de la seua gent, l’amor, per exemple, tindrà una presència molt concreta i circumstanciada. La mort no serà tampoc cap entitat metafísica, «sinó aquella altra, veritablement / indigna, de les malalties, les / injeccions i les pastilles, un / enrenou de culleres i tassetes».\nEstellés inventaria la realitat a través de la seua poesia. Aquest inventari de la realitat l’ha portat a fer un autèntic fresc o mural de la València del seu temps. La poesia d’Estellés, però, no es pot enquadrar en el realisme històric que es propugnava en la dècada dels seixanta. Més que de realisme històric es tracta d’un testimoniatge, d’una crònica o documental de la realitat, de la qual un dels millors exponents és el Llibre de meravelles, crònica impressionant d’un temps de crisi.\nEn la poesia d’Estellés la realitat quotidiana apareix descrita amb un estil molt expressiu construït sobre la fusió de diversos registres, amb predomini de la llengua coŀloquial. Al costat d’aquesta explotació poètica de la llengua coŀloquial, la seua poesia mostra també una particular elaboració estilística i retòrica, ben visible en la seua adjectivació, en les imatges metafòriques i en la utilització de les fórmules clàssiques, particularment l’ègloga i l’alexandrí. Una altra aportació important d’Estellés al gènere poètic és l’ús de referents de la tradició literària clàssica, de vegades amb una intenció paròdica o irònica. Aquest procediment li permet operar amb un cert distanciament, com en les Horacianes, on les aŀlusions al món llatí transformen en poesia lírica el que és una crònica gairebé periodística amb caires satírics. En aquest llibre el poeta retrata la vida valenciana dels anys seixanta, transvestint-se d’Horaci, barrejant València amb la Roma imperial i disfressant els seus enemics contemporanis de personatges de l’època com ara Suetoni. De la mateixa manera, en el Llibre de meravelles la crònica de la València de la postguerra es contrapunta amb referències constants a autors de la literatura catalana medieval.\nEl Llibre de meravelles de Vicent Andrés Estellés: una crònica de la València de la postguerra (1)\nEl Llibre de meravelles de Vicent Andrés Estellés: una crònica de la València de la postguerra (i 2)\nEl Llibre de meravelles de Vicent Andrés Estellés: un mapa de la ciutat de València\nDues cançons per al Llibre de meravelles d'Estellés\nLlibre de meravelles (una tria)\nVicent Andrés Estellés (AELC)\nVicent Salvador, La difusió d’una veu poèticavalenciana (Lletra UOC)\nHans Ingo Radatz, Vicent Andrés Estellés\nMúsica de poetes: cançons i poesia catalana a Internet (UOC)\nLlibre de Meravelles I – Dominic Keown (vídeo)\nLlibre de meravelles II – Professor Dominic Keown (vídeo)


La IV edició del Trofeu Ciutat de Reus de Ball Esportiu, aquest diumenge a firaReus - firaReus Events\nLa IV edició del Trofeu Ciutat de Reus de Ball Esportiu, aquest diumenge a firaReus\nLa IV edició del Trofeu Ciutat de Reus de Ball Esportiu arriba aquest diumenge dia 26 d’octubre a firaReus després de l’èxit aconseguit en l’edició anterior. El campionat començarà a les 10 del matí i acabarà a les 22h. El certamen d’àmbit estatal aglutinarà unes 200 parelles -unes 30 més que en l’edició anterior- i pretén consolidar els balls de saló com una oferta lúdica més a la ciutat i en un àmbit diferent a l’habitual com són els pavellons esportius. S’espera que més de 400 persones assisteixin a la cita esportiva d’aquest diumenge i que comptarà amb importants figures d’aquesta modalitat esportiva. Esdeveniments d’aquest tipus posicionen la ciutat de Reus en el mapa de les disciplines com el Ball Esportiu.\nL’edició d’enguany comptarà també amb la IV edició del Open Down de Tarragona on joves amb Síndrome de Down del Club de Ball Esportiu Wapacha i els joves de l’associació Down de Tarragona interpretaran diferentes balls. L’organització espera un total de 18 parelles de joves en aquesta edició.\nLa tinenta d’alcalde i responsable de l’Àrea Econòmica de la ciutat, Alicia Alegret, ha posat de relleu ‘la tasca social que porta a terme l’escola de ball de la ciutat i la polivalència de les instal.lacions de firaReus que en el darrer mes ha acollit diferents fires i actes’. A més, Alegret ha destacat que la fórmula de col·laboració público-privada també posiciona la ciutat en àmbits i modalitats diferents.


Es tracta d’una iniciativa del Projecte Educatiu del barri de la Mina (pebMINA) que lidera la comissió d'Educació Social i Lleure. Durant el mes de març s’han jugat vint-i-dos partits, de tres categories diferents: petits (primer, segon i tercer de primària), mitjans (quart, cinquè i sisè de primària) i grans secundària. Els partits s’han jugat en horari extraescolar a les pistes de l’Institut Escola La Mina. Hi han participat les següents entitats del barri de la Mina: Casal dels infants, Salesians Sant Jordi-La Mina, Espai Jove i el projecte social Kalizor Escola de Futbol que aquest any s'hi ha incorporat fent equip amb els nois i noies d'Espai Jove. Prèviament, a la celebració dels partits al si dels grups de cada entitat es van fer dinàmiques per treballar els valors que el torneig fomenta a través de la pràctica del futbol, però, amb una normativa adaptada. Comença per com es puntuen els gols. El primer gol de cada jugador són un punt i mig, i a partir del segon ja només en suma un. Així es fomenta la participació de tots els jugadors i jugadores, que tothom toqui pilota i que es facin passes als companys que encara no han marcat cap gol. També hi ha una targeta blava a disposició dels entrenadors que no comporta cap penalització, i que poden utilitzar per donar un breu repòs a un jugador davant possibles situacions de tensió que permet reconduir-les.\nHi ha premi per a tothom\nDe manera que aquesta tarda tothom obtindrà premi. Cada jugadora o jugador rebrà una medalla per la seva participació al torneig i compromís personal. Els equips es faran la foto de família. Per a la celebració s’ha convidat a algunes de les jugadores del primer equip de futbol del RCD Espanyol, i del director tècnic de la seva escola de futbol. Ells seran els encarregats d’obrir l’acte adreçant-se al públic per remarcar que Futvalors va més enllà d’un torneig clàssic de futbol juvenil. El torneig que s’organitza al barri de la Mina és respecte, dins i fora del camp, superació i esforç per donar el millor de cadascú i humilitat per saber perdre i saber guanyar. A continuació hi haurà el lliurament de premis, les fotos de record i un berenar.


El llibre: 'Capitalisme i democràcia. 1756-1848'\nInici La història a casa El llibre: 'Capitalisme i democràcia. 1756-1848. Com va començar aquest engany'\nEl llibre: 'Capitalisme i democràcia. 1756-1848. Com va començar aquest engany'\nAmb un relat magistral, Josep Fontana destil·la tot el saber, el pensament crític i el compromís social acumulat en una llarga vida d’historiador. Un testament rodó. Compreu l'obra a llibreriesobertes.cat\n'Capitalisme i democràcia'\nEl 2014, en un congrés d'historiografia marxista, Josep Fontana deia que “la funció de l’historiador consisteix a revelar les raons que van frustrar les perspectives d’allò que el 1917 semblava que havia de ser un segle de revolució social” i es preguntava: “Per què va fallar, aquesta trajectòria de progrés?”. La intervenció, recollida al volum pòstum La crisi com a triomf del capitalisme. Anàlisi del passat i perspectives marxistes (Tres i Quatre, 2018), sintetitza el que va ser un dels seus darrers objectes d’estudi i matèria de grans obres com Por el bien del imperio, El futur és un país estrany i El siglo de la revolución. Paral·lelament, i fins poc abans de morir, Fontana va indagar en les raons i causes de tot plegat més enllà del 1917. Com demostra en aquest volum, va trobar el desllorigador als segles XVIII i XIX, en els orígens, efectes, rèpliques i reaccions de la revolució francesa i la industrial a Europa i al món sencer.\nLa involució no és revolucionària\nClar i català des del subtítol, la tesi és que l’engany d’associar capitalisme a democràcia (i no a desigualtat) té les seves arrels en la hipocresia de la Il·lustració (com evidencia el seu amic Gonzalo Pontón a La lucha por la desigualdad). També s’explica per l’apropiació de l’impuls revolucionari per part de la burgesia i els propietaris de sempre, en detriment dels veritables protagonistes de la presa de la Bastilla i de les successives onades revolucionàries europees. I, finalment, aquest engany és possible perquè s’ha blanquejat sota l’epítet de revolució industrial i comercial un creixement i alhora involució econòmica basada en l’esclavitud (la dels esclaus negres i la dels serfs reconvertits en obrers); en la privatització i destrucció dels béns comuns del món rural, i en el boicot a les formes d’ajuda mútua, gremials, cooperatives i sindicals de la classe treballadora. Amb un relat magistral que va de Napoleó a Berta Cáceres, passant pel Manifest comunista o el Congrés de Viena, Fontana destil·la tot el saber, el pensament crític i el compromís social acumulat en una llarga vida d’historiador. Un testament rodó.\nCompreu Capitalisme i democràcia a Llibreriesobertes.cat\nPodeu aconseguir Capitalisme i democràcia al web de 'Llibreries Obertes', una iniciativa que permet comprar llibres per avançat i que vol ajudar les llibreries en aquests dies de confinament. Per aconseguir-ne un volum només cal que el cerqueu al catàleg i feu la comanda. La llibreria rebrà els diners de la compra i, vosaltres, podreu anar a recollir el llibre quan torni a aixecar la persiana. Capitalisme i democràcia el trobareu aquí. Què? Us animeu a comprar-lo?


MP 402 SPF - Simersa - Distribuidor oficial d'impresores Ricoh a Barcelona\nCategories: MULTIFUNCIONALS, Blanc i negre, VELOCITAT, 21 - 50 pmm.\nInici / VELOCITAT / 21 - 50 pmm / MP 402 SPF\nEl seu grup de treball, petit o mitjà, necessita una impressora multifunció fiable. Especialment si el seu negoci exigeix un rendiment elevat, funcions potents diàriament i també necessita amortitzar la seva inversió: la MP 402SPF dóna resposta a totes aquestes necessitats. Aquesta innovadora multifuncional A4 en blanc i negre, que compta amb un processador Intel, li ofereix la millor relació qualitat-preu disponible en el seu segment i també permet una senzilla integració amb la seva xarxa existent.\nL'intuïtiu Smart Operation Panell de 10,1 ” ofereix un funcionament senzill mitjançant un sol toc i compta amb totes les funcions que necessita per optimitzar els processos del seu negoci. Amb una funció d'escanejo d'alta velocitat mitjançant l'escàner de doble cara d'una sola passada (SPDF) i la capacitat d'imprimir directament des de dispositius portàtils, aquesta impressora multifunció li permetrà obtenir unes impressions d'alta qualitat, estalviarà temps i li ajudarà a optimitzar el seu flux de treball amb les seves aplicacions de programari ampliades, entre les quals s'inclouen Streamline NX, FlexRelease NX i Enhanced Locked Print NX. La seva grandària compacta permet situar-la gairebé en qualsevol lloc, al mateix temps que les seves potents aplicacions per a la millora de la productivitat aconsegueixen que la seva empresa segueixi creixent.\nL'intuïtiu Smart Operation Panell de 10,1 ” li permet augmentar la productivitat i millorar el flux de treball gràcies a la seva interfície d'usuari.\nEl nostre alimentador de documents escaneja les dues cares d'una sola passada (SPDF), redueix el temps d'escanejo i li ajuda a ser encara més eficient\nUna major productivitat amb un processador Intel millorat que, simplement, li permetrà millorar la seva productivitat\nOfereix una impressió a alta resolució d'1.200 x 1.200 dpi a màxima velocitat perquè els seus documents sempre tinguin la millor resolució\nSeguretat millorada gràcies al programari d'autenticació integrat\nMP C2004 ASP\nMP C3004 SP / ASP\nMP C401 SP / SRSP


Espanya, a la cua de la UE en recaptació d'IVA\nL'eurozona accelera el creixement un 2,6% el tercer trimestre\nBarcelonaA Espanya li costa recaptar l'import sobre el valor afegit (IVA) i és a la cua de la Unió Europea. Les dades de l'Eurostat per al 2016 mostren que només recapta l'equivalent a un 6,4% del PIB i, malgrat que aquest percentatge creix considerablement des del 2009 (quan era del 3,9%), només té dos països amb resultats més pobres: Irlanda (4,7%) i Itàlia (6,1%). Això sí, s'apropa a poc a poc a la mitjana comunitària.\nLes últimes estadístiques de l'organisme certifiquen que la recaptació per aquest impost a Espanya se situa per sota de la mitjana dels Vint-i-vuit membres de la Unió Europea (7%) i els Dinou de la zona euro (6,8%). Entre els països que més ingressen per aquest impost hi ha Croàcia (13%) i Dinamarca (9,6%).\nLa pressió fiscal a Espanya es va situar el 2016 en un 34,1%, quatre dècimes menys que un any abans. El percentatge continua estant per sota de les mitjanes del conjunt de la Unió Europea (40%) i de la zona euro (41,3%). És, així, el novè país amb menys pressió fiscal dels Vint-i-vuit.\nCreixement de l'eurozona\nD'altra banda, l'Eurostat també ha publicat avui les dades de creixement econòmic de l'eurozona, que es va accelerar fins a un 2,6% interanual entre juliol i setembre. Els Estats Units van créixer en aquell període un 2,3% interanual.\nEn el cas d'Espanya, el PIB va créixer el trimestre passat un 3,1%. Alemanya ho va fer a un ritme del 2,8%.


Encontre del duc de Wellington i el mariscal Blücher de Daniel Maclise.\nEncontre del duc de Wellington i el mariscal Blücher és un dels dos gravats que, formant tàndem, decoren actualment la sala gran de converses de l’Ateneu Barcelonès. Van ingressar a la col·lecció gràcies a la donació de Joaquim de Montaner amb motiu del 50è aniversari de la seva entrada a l’entitat barcelonina. Ambdues temàtiques potencien l’hegemonia anglesa de principis del segle xix. Encontre del duc de Wellington i el mariscal Blücher vol significar el domini anglès en la política del continent europeu, mentre que la seva parella, Mort de Nelson, fa referència al control marítim dels anglesos. Foren traduïdes al llenguatge gràfic a partir de les monumentals pintures murals amb les quals Daniel Maclise (1806-1870) decorà, entre el 1859 i el 1861, la Royal Gallery del Palau de Westminster.\nL’escena fa referència al darrer episodi de la batalla de Waterloo (18 de juny de 1815), en la qual Napoleó fou definitivament derrotat per les tropes aliades angloprussianes a les ordres de Wellington. Recull just el moment de la salutació de Sir Arthur Wellesley, primer duc de Wellington (1769-1852), i el mariscal prussià Gebhard Leberecht Blücher (1742-1819) després d’obtenir la victòria conjunta sobre les forces franceses, que es presenten fugint disperses cap a la llunyania.\nL’escena fou documentada fidelment per la mateixa reina Victòria, que aconseguí informació de primera mà d’un dels protagonistes de l’acció, Nostitz, un antic ajudant de camp de Blücher. La composició segueix fil per randa tots els detalls de l’encontre davant les restes d’una antiga fonda que havia estat utilitzada per Napoleó com a centre estratègic de comandament. Una làpida sobre el mur, just al centre la composició, ens recorda el seu nom “A la Belle Aliance”. Així mateix, cal destacar l’habilitat per al gènere del retrat de Maclise, la qual cosa permet la identificació de gran part dels personatges principals, com ara, entre altres, el general Somerset, Lord Artur Hill i l’honorable Henry Percy –a les ordres de Wellington–, i Geniseneau, Nostitz, Blülow i Ziethen –sota el comandament de Blücher. Sobre un cavall blanc i amb l’espasa a l’espatlla, excel·leix la figura de l’anglès Sir Hussey Vivian, qui presentà batalla al costat de les forces prussianes. En conjunt, el tractament donat a les actuacions de determinats grups de personatges mostra més un interès per captar la tragèdia de la guerra que no pas per la plasmació d’una victòria.


Llegenda de Sant Jordi by MariaRosaMercadal 2257 views\nLeyenda Sant Jordi En Imagenes by guestd7eb52 2033 views\nContacontes llegenda de sant jordi by promocio20122021p... 323 views\nSant Jordi Llegenda by catala1b8 1445 views\n2. Hi havia una vegada … Un dracmolt ferotge i afamat, querondava per un poble.\n3. -Primer es va menjar a totes lesovelles, llavors a totes lesvaques, fins que no va quedarcap animal viu.\n4. Com que no tenien amb què alimentarel drac, van decidir de sacrificar a lespersones del poble. El poble estava moltespantat\n5. Van pensar que la manera més justa de escollir a lapersona sacrificada seria a partir d’un sorteig.Fins que un dia, la princesa va ser la escollida.\n6. El drac afamat, es disposava amenjar-se a la princesa, quan desobte un cavaller va aparèixerper salvar-la\n7. Aquest cavaller era Sant Jordi! Sant Jordi vamatar al drac d’un cop d’espasa.De la sang del drac se’n va formar un roser\n8. D’aquell roser, Sant Jordi en va agafar unarosa i la va oferir a la princesa en senyald’amor.\n9. I aquesta és la raó per la qual el 23 d’Abriles regalen roses a la persona estimada.


Exposicions BarcelonaSusan Meiselas presenta “Mediacions” a la Fundació Tàpies\nbonart 7/12/17 “Susan Meiselas. Mediacions” es pot veure a la Fundació Antoni Tàpies de Barcelona fins al 14 de gener del 2018 . La Fundació Tàpies presenta Susan Meiselas. Mediacions, una mostra coproduïda amb el Jeu de Paume que aplega els nombrosos projectes de...\nNotícies BarcelonaDOCfield Barcelona convida al públic a elegir el tema per al 2018\nbonart 7/12/17 DOCfield Barcelona convida al públic a participar en l’elecció de la temàtica per a la propera edició del festival. El festival de fotografia documental, que ha celebrat la seva V edició del 16 d’octubre al 30 de novembre, llança una enquesta...\nNotícies BarcelonaBernat Puigdollers conversa amb Germán Consetti a la galeria Àmbit\nbonart 6/12/17 Bernat Puigdollers, historiador i crític d’art conversarà amb l’escultor Germán Consetti el dia 13 de desembre del 2017 a les 19 h. a Àmbit, galeria d’art del Consell de Cent, 282 de Barcelona. Es tracta d’una activitat relacionada amb...\nMercat de l'art BarcelonaSurt a subhasta la gran col·lecció MMT d’art medieval\nbonart 6/12/17 La gran col·lecció MMT d’art medieval surt a subhasta amb obres pertanyents a una important col·lecció formada entre els anys 1950 i 1980, tal com explica la directora de La Suite, Beatriz du Breuil: “Sota les inicials MMT s’amaga el nom...\nNotícies Barcelona“Barcelona es Hollywood”, fotomuntatges en format calendari de Víctor Colomer\nbonart 6/12/17 Víctor Colomer ha presentat Barcelona es Hollywood: una col·lecció de fotomuntatges, en format calendari, en homenatge a les ciutats de Madrid i Barcelona i, alhora, al cinema clàssic, especialment americà. “Es tractava de saber si Madrid oferia...\nExposicions BarcelonaLa Fundació Mapfre prorroga una setmana l’exposició “L’infern segons Rodin”\nbonart 6/12/17 L’Infern segons Rodin, organitzada per Fundació Mapfre en col·laboració amb el Museu Rodin de París, explora l’origen i el complex desenvolupament creatiu d’un dels grans projectes artístics del món contemporani, La porta de...\nExposicions Barcelona“Què en sap, la història, de mossegar-se les ungles/Troquel” a Arts Santa Mònica\nnatàlia chocarro bosom 6/12/17 Arts Santa Mònica de Barcelona presenta Què en sap, la història, de mossegar-se les ungles/Troquel. Ningú no és una illa, complet en ell mateix; cada home és un tros del continent, una part de la terra; si el mar s’endú una porció de...\nOpinió BarcelonaPla de Museus, territori i el Macba\nricard planas i camps 6/12/17 “La creació de l’Institut d’Estudis Catalans i de la Junta de Museus de Barcelona l’any 1907 són fites de l’inici d’una de les etapes més fecundes de la cultura i la museologia catalanes. La dimensió de les tasques de conservació i...\nNotícies BarcelonaEl Museu Picasso inicia el projecte de restauració de “Ciència i caritat”\nbonart 5/12/17 El Museu Picasso ha iniciat el procés de restauració d’una de les seves obres més emblemàtiques, Ciència i Caritat, una tela de grans dimensions pintada per l’artista l’any 1897, de la qual aquest any se celebra el 120è aniversari. L’objectiu...\nExposicions BarcelonaHomenatge al sifó a Urban Gallery\nbonart 5/12/17 Urban Gallery, carrer Manso 1 de Barcelona, presenta a partir de l’1 desembre 2017 i fins al 31 de gener la tercera edició de Si … Fun, una exposició col·lectiva que pretén fer l’ullet a un element quotidià: el sifó. Aquesta...\nExposicions BarcelonaWynwood Art Lab presenta el fotògraf Alberto Cob a la ciutat\nbonart 5/12/17 Wynwood Art Lab presenta la primera exposició del fotògraf Alberto Cob a la ciutat. El premiat fotògraf madrileny inaugurarà el 13 de desembre la sèrie Souls. Wynwood Art Lab, carrer València 300 de Barcelona, presenta el 13 de desembre, la sèrie...\nExposicions BarcelonaIn Situ: moviment i risc a l’Arts Santa Mònica\nbonart 5/12/17 L’Arts Santa Mònica acull els dies 16, 17 i 18 de desembre una nova edició d’In situ, un festival consagrat al moviment que aposta pel risc i l’experimentació. I és que la investigació de nous llenguatges en el camp de les arts del...\nExposicions Barcelona“Joan Ponç. Diàbolo” a La Pedrera\nbonart 5/12/17 “Joan Ponç. Diàbolo” es pot veure a La Pedrera de Barcelona fins al 4 de febrer del 2018. L’exposició a La Pedrera, comissariada per la historiadora i crítica d’art Pilar Parcerisas, presenta una nova interpretació antològica de l’obra i la figura...\nNotícies BarcelonaEl Museu Marès publica un catàleg del mobiliari de l’Edat Mitjana\nbonart 3/12/17 El dia 4 de desembre, a les 12.30 hores, es presentarà al Museu Frederic Marès (Plaça Sant Iu, 5) l’edició digital del Catàleg del moble. Edat Mitjana, segles XIV-XV / Fons del Museu Frederic Marès / 6.1 . Aquesta edició, dedicada al mobiliari de...\nExposicions BarcelonaEl polonès Grzegorz Gwiazda al MEAM\nbonart 3/12/17 Coincidint amb el centenari de la mort del mestre francès Auguste Rodin, el Museu Europeu d’Art Modern (MEAM) de Barcelona presenta la primera exposició antològica de l’artista polonès Grzegorz Gwiazda (Polònia, 1984). La mostra, que es podrà visitar...\nExposicions Barcelona“Trenta anys de pluralitat contemporània” a la Galeria Barbié\nbonart 3/12/17 La Galeria Barbié del Consell de Cent, 321 de Barcelona presenta del 20 de desembre al 31 de març del 2018 Trenta anys de pluralitat contemporània. Es tracta d’una exposició dedicada a mostrar la pluralitat de l’art contemporani entre els artistes...\nPàgina 60 de 406« First«...102030...5859606162...708090...»Last »


Torrent viatjarà a través de la Ruta de la Seda de la mà del festival Arrels - Info Torrent\nInicio Cultura Torrent viatjarà a través de la Ruta de la Seda de la mà del festival Arrels\nDel 4 al 9 de febrer, el Museu Comarcal, l’ Antic Mercat i l’ Auditori acolliran una sèrie de concerts inspirats en la història, cultura i tradició de la històrica senda\nDesprés de rebre el Segell Europeu de Qualitat 2019 – 2020 per l’Associació de Festivals Europeus, el festival Arrels es prepara per a la seua tercera edició sota el títol La Ruta de la Seda. Del 4 al 9 de febrer, la ciutat de Torrent viatjarà a través de la històrica senda comercial que fa segles va afavorir el descobriment de tradicions, gastronomia, art i maneres d’entendre la vida que van influir de manera determinant en cada territori del camí.\nEn el festival es donaran cita intèrprets internacionals, així com Capella de Ministrers, Carles Magraner o El Grup de Ball de Torrent, que oferiran els seus espectacles en els escenaris l’ Antic Mercat, el Museu Comarcal de l’Horta Sud l’ Auditori. A més dels concerts, en Arrels té cabuda altres propostes, com les activitats didàctiques per al públic juvenil o les conferències.\nEl programa donarà el tret d’eixida el dia 4 de febrer en l’ Auditori. Amb Carmelina i Tirant, concert didàctic oferit per Capella de Ministrers, el públic juvenil es traslladarà al Segle d’Or. En aquesta producció es combinen diversos elements essencials que fan veure l’espectacle com un tot humanista on literatura, poesia, pintura, art i història conflueixen utilitzant la música com a vehicle d’unió.\nAqueixa mateixa vesprada, a les 17 h, arribarà el torn perquè el festival Arrels arribe a tots els racons de Torrent, en aquest cas, a les perosnas més majors. La veu del “cantaor” Josep Aparicio “*Apa”, acompanyat de la música de Toni Porcar i Eduard Navarro, omplirà el Centre de Majors Santa Elena amb un concert social en el qual s’utilitzaran instruments com la guitarra, la bandurria o algun instrument de vent com la dolçaina valenciana.\nL’agenda seguirà amb la conferència El Mediterrani i la Ruta de la Seda, impartida per Germán Navarro. El ponent abordarà les rutes durant l’Edat mitjana i el dialogue entre les civilitzacions d’Orient i Occident, que es van establir en tots els nivells possibles, com a comerç internacional i economia, migracions d’artesans i mercaders de ciutat en ciutat, la moda de la seda, l’intercanvi de cultures i expressions artístiques, literata, patrimoni. La cita tindrà lloc el 4 de febrer a les 19 h en el Museu Comarcal.\nLa música clàssica serà la protagonista del concert La seda il·lustrada. L’ Antic Mercat acollirà aquest esdeveniment el 5 de febrer a les 20 h amb la participació de Carmina Sánchez, Carles Magraner i Robert Cases. El programa del concert oferirà àries italianes de Vicente Martín i Soler i un cicle de cançons de Mozart, obres d’especial intimitat i del caràcter galant que va predominar en l’esperit burgés de l’època.\nL’equador del festival, 6 de febrer, arribarà amb la Festa Persa: Kereshmeh; un espectacle en el qual el fil conductor és la qualitat o do que tenen algunes persones en ballar. Desenvolupat pel músic iranià Kaveh Sarvarian i la ballarina madrilenya Patricia Álvarez. Kereshmeh, els espectadors realitzaran un viatge sensorial i ritual que usa els llenguatges tradicionals. En l’ Antic Mercat a les 20 h.\nEl divendres, 7 de febrer, Una vetlada andalusina oferirà un repertori amb un alt de significat tant en les seues lletres com en la seua música, buscant sempre elevar l’estat de qui el canta i toca, i qui l’escolta. L’espectacle, que tindrà lloc a les 20 h en l’ Antic Mercat, serà a càrrec de Yinnan Ensemble, conjunt de música andalusina basat en la ciutat de Granada i format per músics professionals d’origen marroquí i espanyol.\nOrient i el Mediterrani es fusionaran amb el concert La Ruta de la Seda, per Capella de Ministrers i Carles Magraner. A través de la música, el públic se submergirà en aquesta històrica ruta, on no sols circulaven les caravanes comercials, també les cultures dels pobles, els valors espirituals i les idees religioses. El meravellós espectacle tindrà lloc el 8 de febrer, a les 20 h en l’ Auditori.\nEl fermall final del festival Arrels el posarà el diumenge, 9 de febrer, el Grup de Ball de Torrent, que representarà La demanà; una escenificació d’una tradició en la qual la família del nuvi l’acompanyava a casa de la família de la núvia per a formalitzar la demanada de mà. Així, amb un ambient festiu, la dansa, la història i la tradició faran gaudir a tots els assistents que es congregaran a les 12 h en l’ Auditori.\nAnterior Artículo Torrent correrà la RunCàncer el 26 de setembre\nSiguiente Artículo Tot a punt per a córrer en la IX Carrera x Serra Perenxisa


Personal vetllador a centres educatius públics: de març 2015\nSIGNATURA DEL III CONVENI COL·LECTIU DEL LLEURE EDUCATIU I SOCIOCULTURAL DE CATALUNYA\nCliqueu a la imatge per accedir al text del conveni\nAhir dia 10 de març de 2015 a les 10h es va dur a terme la signatura del 3er Conveni del Sector del Lleure Educatiu i Sociocultural de Catalunya a la seu de CCOO de Catalunya. Després d'un llarg procés de negociació, ¡1540 dies!, finalment la mesa negociadora formada per les patronals ACELLEC, ACCAC i LA CONFEDERACIÓ i els sindicats CCOO i UGT s'han reunit per signar l'acta de tancament del procés negociador.\nDes de CCOO valorem positivament el resultat que millora substancialment les condicions que establia el segon conveni. Entre d'altres, s'ha aconseguit millores en els permisos retribuïts, un augment salarial de l'1,5% global durant la vigència del conveni, i avenços importants en matèria de protecció a la maternitat i paternitat com ara el dret d'acumulació d'hores de lactància en 30 dies naturals.\nAquest conveni tindrà vigència fins a desembre de 2016 i arà d'aplicació i obligat compliment des del moment de la seva publicació al DOGC.\nCCOO continuarem lluitant per defensar els nostres drets.\n“Prou precarietat! Treball, vida i drets!”\nés el crit reivindicatiu d’aquest 8 de Març, Dia Internacional de les Dones.\nCCOO de Catalunya fa una crida a participar en una jornada de reflexió i acció per construir el camí cap a una societat més equitativa, més justa i democràtica.\nCCOO Catalunya dóna suport a la manifestació unitària del diumenge 8 de març a les 12h, a la plaça de la Universitat de Barcelona.\nA més, celebrarà la Jornada d'acció central el dilluns 9 de març, a les 9.30 h, a la seu de CCOO a Via Laietana, 16, de Barcelona:\nDe 9.30 h a 11.30 h, espai per a la reflexió: taula rodona moderada i conduïda per Josep Maria Romero, secretari d’Organització de CCOO de Catalunya, amb\n-Amparo Loren, secretària general de la Secció Sindical de l’Hospital Arnau de Vilanova i secretària d’Acció Sindical de la Federació de Sanitat a Lleida: “Experiències i mobilitzacions a la sanitat pública”.\n-Raquel Serrano, professora de dret a la Universitat de Barcelona: “Bretxa salarial: el seu origen i com fer-hi front”.\n-Alba Garcia, secretària de la Dona i de Cohesió Social de CCOO de Catalunya: “Claus del present per construir el futur”.\nD’11.45 h a 12.45 h, acció reivindicativa (concentració a la porta de la seu de Via Laietana).\n18.30 h Gènere, dones i sindicalistes. Museu d’Història de Catalunya\nLa historiadora Nadia Varo presentarà el llibre "Las militantes ante el espejo. Clase y género en las CCOO del área de Barcelona (1964-1978)", dins del marc dels actes commemoratius del 50è aniversari de CCOO, a l’espai Speakers’ Corner de l’exposició “CCOO: 50 anys d’història de Catalunya (1964-2014)” al Museu d’Història de Catalunya. (Lloc: pl. de Pau Vila, 3, de Barcelona).\n- El manifest de CCOO del Dia Internacional de les Dones\n- El cartell de CCOO del Dia Internacional de les Dones\nSIGNATURA DEL III CONVENI COL·LECTIU DEL LLEURE ED...


IX JORNADES SOBRE COLÒMBIA | Taula de Colombia\n30 de novembre i 1 de desembre de 2011\nBarcelona / Palau Centelles – Col·legi de Periodistes de Catalunya\nParlar del conflicte social i armat de Colòmbia vol dir parlar de la terra. És a dir: de la seva concentració en poques mans, de la disputa pel territori entre actors armats legals i il·legals o dels interessos de multinacionals en àrees estratègiques, a qui se'ls segueix adjudicant l'extracció dels recursos naturals de zones clau del país, sense que la gran majoria de colombians i colombianes en rebin a penes els beneficis.\nI vol dir, per tant, parlar dels 4,5 milions de colombians i colombianes -col·lectius camperols, afrocolombians i indígenes fonamentalment- que, per tot això, han patit i pateixen desplaçament forçat en les dues últimes dècades.\nConscient de tot plegat, el Govern de Juan Manuel Santos va iniciar el seu mandat fent una aposta, almenys aparentment, per la devolució d'una part de la terra a les víctimes; la Llei de Víctimes i Restitució de Terres s'aprovà abans de complir un any de govern i el projecte de llei de l'Estatut de Desenvolupament Rural està gairebé enllestit. Però aquestes iniciatives conviuen amb el missatge que també el Govern Santos s'esforça a donar a la comunitat internacional: Colòmbia és un país per invertir-hi massivament, que està a punt d'entrar en una era de postconflicte. El resultat és que es manté el despojo (en cursiva) de terres i el model territorial que ofereix el govern sembla únicament ajustat als requeriments del capital, majoritàriament estranger.\nÉs necessària una nova política de terres a Colòmbia: en això tots els sectors hi estan d'acord. Però si el context social i de drets humans al país no canvia -tal com denuncien amb insistència els organismes de DDHH colombians i internacionals- té sentit, implementar-la sense més? Hi ha interessos que segueixen tenint lligat al Govern de peus i mans i que impedeixen una veritable reforma agrària? Quins són? Com una bona política de terres podria contribuir a la construcció de la pau a Colòmbia? Quin paper hi tindria la comunitat internacional?\nAquestes i altres propostes, aquests i altres reptes en matèria de terra i territori a Colòmbia, seran analitzades en aquestes IX Jornades sobre Colòmbia.\nQuina política de terres pot contribuir a la construcció de la pau a Colòmbia?\nRepresentant del Govern colombià\nAbsalón Machado- Director de l'Informe del PNUD de Desenvolupament Humà 2011: Colòmbia Rural\nMarco Romero- Director de CODHES (Consultoría para los Derechos Humanos y el Desplazamiento)\nModera: Patricia Simón – subdirectora de Periodismo Humano\nQuè hi tenen a dir els moviments socials colombians?\nMisael Payares- reprentant d'ASOCAB (Asociación Campesina de Buenos Aires) – Las Pavas\nMaria del Socorro Pisso- representant de FENSUAGRO (Federación Nacional Sindical Unitaria Agropecuaria)\nYamir Adolfo Conejo- Representant del CRIC (Consejo Regional Indígena del Cauca)\nModera: Patricia Simón- subdirectora de Periodismo Humano\nLLIBRE RECOPILACIÓ DE PONÈNCIES IX JORNADES\nPROGRAMA IX JORNADES


Creu Roja i el departament municipal de Drets Socials de Bétera oferiran unes classes de castellà per a persones migrants i refugiats – BÉTERA – toda la información del Bétera, Valencia\nCreu Roja i el departament municipal de Drets Socials de Bétera oferiran unes classes de castellà per a persones migrants i refugiats\nCreu Roja i el departament…\nCreu Roja Bétera i la regidoria municipal de Drets Socials de l’Ajuntament de Bétera ha organitzat unes classes de castellà per a persones migrants i refugiats. Aquestes classes aniran també acompanyades d’activitats d’integració i coneixement soci cultural de Bétera. Es tracta d’una manera més d’oferir facilitats de comunicació i de donar a conéixer Bétera entre aquells vinguts al nostre municipi.\nLes classes es duran a terme del 12 d’abril al 31 de juliol, els dimarts i dijous en horari de 10.00 a 12.00 hores, a Casa Nebot, (C/Estació, 5).\nPodeu obtindre més informació en el següent telèfon: 96 276 04 02.\nLa Generalitat activa la línia 1·1·2 Ucraïna per a atendre persones afectades per la crisi humanitària acolliments en la Comunitat Valenciana\nD’altra banda, la Generalitat Valenciana ha activat el telèfon 1·1·2 Ucraïna, un servei d’atenció especialitzat dirigit a persones afectades per la crisi humanitària derivada de la invasió russa que arriben a la Comunitat Valenciana. El 1·1·2 s’ha preparat per a atendre les emergències en ucraïnés i ha habilitat un dispositiu d’assessorament i orientació per a resoldre els dubtes i necessitats bàsiques a les persones nouvingudes.\nLa consellera de Justícia, Interior i Administració Pública, Gabriela Bravo, ha explicat que “la Generalitat ha posat en marxa el servei telefònic 1·1·2 Ucraïna perquè totes les persones que arriben a la Comunitat Valenciana tinguen informació garantida davant una emergència en el seu propi idioma les 24 hores del dia”.\nTambé s’ha habilitat un servei d’atenció i orientació on “reben informació relacionada amb llocs d’acolliment i recursos residencials, assistència jurídica, protecció temporal, assistència laboral, documentació necessària, procediments d’acolliment o telèfons útils. Se’ls informa de tot el que necessiten, sempre ateses per persones que parlen perfectament ucraïnés i rus”.\nLa titular d’Interior ha afegit que aquest servei “dona resposta a una necessitat humanitària, creiem que és molt important que les persones que arriben a la nostra Comunitat Valenciana disposen de tota aqueixa informació immediata i en la seua llengua”.\nA més, totes aquelles persones que desitgen oferir la seua ajuda solidària poden dirigir-se també a aquest telèfon per a rebre orientació i saber com canalitzar la recollida de béns i aliments, el registre de voluntariat o l’acolliment de persones menors i adolescents, entre altres assumptes.


El PSIB-PSOE guanyaria les eleccions a les Balears, segons el CIS\nSeria la primera derrota del PP als comicis autonòmics\n2 min. Palma 09/05/2019 14:32\n651x366 La secretària general del PSIB, Francina Armengol. / ISAAC BUJ La secretària general del PSIB, Francina Armengol. / ISAAC BUJ\nEl PSIB-PSOE guanyarà les eleccions autonòmiques del pròxim 26 de maig a les Balears, segons el baròmetre del Centre d'Investigacions Sociològiques (CIS). Els socialistes podrien aconseguir la victòria en totes les comunitats autònomes excepte a Cantàbria, on el Partit Regionalista de Miguel Ángel Revilla conservaria el lideratge.\nL'enquesta atorga una estimació del vot del 25,2% per al PSIB, entre 17 i 19 escons; seguit del PP, que amb el 20,7% aconseguiria entre 14 i 16 diputats, i de Ciutadans, amb entre 9 i 10 escons i el 13,1% del vot estimat. El quart partit de les Balears, segons el baròmetre del CIS, seria Unides Podem, amb un 12,9% dels sufragis i 7 o 8 diputats; per la seva part, Més també sumaria entre 7 i 8 diputats; després vindrien El Pi, amb un 6% de suports i 2 o 3 diputats. i Vox, que amb el 5,1% dels vots podria aconseguir un parlamentari o quedar fora de la Cambra autonòmica.\nEl PSOE també guanyaria les eleccions europees, segons el CIS\nSi les previsions es compleixen, seria la primera derrota del PP a les eleccions autonòmiques a les Balears. La pujada del PSOE i els escons de MÉS impulsaria el pacte de coalició de Francina Armengol, que es veuria reforçat respecte del 2015 amb fins a cinc escons més en el millor dels casos.\nLa suma de socialistes, nacionalistes i Podem podria superar la majoria absoluta gràcies a una estimació de 31 a 35 escons. Per part seva, l'eix dels tres partits del centredreta cau i queda estancat entre els 23 i els 27 diputats. El PP cauria fins als 14-16 escons i Ciutadans seria la tercera força, amb 9 o 10. Vox podria entrar o no a la Cambra. Cal tenir en compte que aquestes previsions es fan amb una enquesta a les Balears en què han participat 570 persones.


Detingut a Gandia per colpejar la seua parella embarassada de set mesos - Diari Serpis\nDetingut a Gandia per colpejar la seua parella embarassada de set mesos\nAgents de la Policia Nacional han detingut a Gandia un jove de 26 anys acusat de sacsar la seua parella, embarassada de set mesos, contra un cotxe, i colpejar-la, segons ha informat la Prefectura de Policia en un comunicat.\nEls agents van tindre coneixement que eren parella i que la dona estava embarassada de set mesos. Sembla que havien discutit perquè ella no volia que la seua parella conduïra, ja que hauria begut. En el transcurs de la discussió, el jove la va colpejar donant-li una punyada en la mandíbula per l’esquena.\nEls fets van ser presenciats per diversos ciutadans que passaven pel lloc i que immediatament van donar avís a la policia. Un d’ells va rebre diversos colps per part del detingut, el que li hauria causat un tall en una de les celles.


FillitisAguda: Ja estem a punt: La princesa i el pèsol.\nJa estem a punt: La princesa i el pèsol.\nJa fa un temps que ho sabem, però encara no estavem preparats per dir-ho. Ara si.\nJa tenim la princesa i ara esperem un pèsol!\nAixí que aquesta entrada va sobre el segon embaràs. El de la Nineta va ser bastant suau i gairebé no semblava que estigués embarassada. Vaig passar uns primers mesos amb nàusees, però després no me'n vaig ni adonar. Aquest embaràs ja s'ha pronunciat més. Les nàusees han estat més accentuades i algunes molèsties d'esquena derivades de l'embaràs han començat a notar-se abans. A més, la panxa és molt més gran!\nLa Nineta està entusiasmada i ens recorda cada setmana que hem de fer-nos la foto amb la panxa! Ja veurem si quan neixi el pesolet també està tan interessada...\nDe moment ja sabem que serà un nen, així que en tindrem un de cada.\nEtiquetes de comentaris: embaràs, Nineta, Pèsol


Gran concert de rock a l'Arboç per la Fira de Santa Llúcia\nLa Fira de Santa Llúcia de l'Arboç tindrà un gran concert de rock\nHi actuaran els grups Arpaviejas, Vlack, Sabotatge i El Primitiu\ndijous, 28 de novembre 2019 - 11:29h\nUna actuació del grup Arpaviejas. | Facebook Arpaviejas\nL'Ajuntament de l'Arboç ha donat a conèixer una de les novetats destacades de la Fira de Santa Llúcia d'aquest 2019, que tindrà lloc els dies 14 i 15 de desembre. Es tracta d'un gran concert de punk-rock que tindrà lloc la nit del dissabte 14, a partir de les 22.00 hores, a la Sala Polivalent del municipi. L'actuació, que serà gratuïta, comptarà amb els grups Arpaviejas, Vlack, Sabotatge i El Primitiu, així com amb el DJ Kobain.\nTres d'aquestes formacions són de l'Arboç. Una d'elles és Vlack, l'actual grup del que va ser líder de The Rippers, Marc Teichenné, que presentarà nou single. Sabotatge és un altre dels grups arbocencs, i amb aquest concert celebren els seus vint anys d'existència. Per la seva banda, El Primitiu oferirà el seu particular 'nomad brutal punk'. El cap de cartell del concert és el grup del Prat de Llobregat Arpaviejas, que acabarà amb aquesta actuació la gira de presentació de 'El último cartucho'.\nEls 25 anys de l'obertura del Museu de Puntes al Coixí\nL'edició 808 de la fira arbocenca estarà dedicada, especialment, a la celebració del 25è aniversari de l'obertura del Museu de Puntes al coixí i de la primera Trobada de Puntaires que es va celebrar a la vila. De la mateixa manera, en aquesta edició es durà a terme la campanya 'Compra a la Fira', amb la qual per cada compra que es realitzi es donarà un tiquet i el diumenge es farà un sorteig de diferents lots de productes.\nCom no pot ser d'una altra manera, la Fira de Santa Llúcia tindrà el seu vessant nadalenc i familiar, amb diferents actes de caràcter cultural, esportiu i musical, així com activitats nadalenques per fer gaudir els més petits. La Fira de Santa Llúcia i Fira de la Punta al Coixí de Catalunya és una de les més concorregudes del Penedès i una de les més importants de Catalunya. El termini d'inscripció de paradistes per a la Fira de Santa Llúcia de l'Arboç encara segueix obert i només cal trucar al telèfon 977 670 621 o bé enviar un mail a pij@arbocenc.cat.\n"El Tàg del Vendrell acull la coproducció 'Vaselina'" "ALERTA | Ajornen un dia l'encesa de l'enllumenat nadalenc del Vendrell pel mal temps"


El sènior masculí d’handbol tanca la primera fase de la competició amb dues derrotes | Viu Molins de Rei\nEl sènior masculí d’handbol tanca la primera fase de la competició amb dues derrotes\nMaría Samblás • 30/03/2021\nEl Club Esportiu Molins de Rei ha caigut contra el Sant Vicenç en els dos partits del cap de setmana, amb els quals s’ha tancat la primera fase de la competició.\nCap de setmana fatídic per tancar la primera fase de la competició a Lliga Catalana. El sènior masculí ‘A’ del Molins de Q Club Esportiu Molins de Rei jugava els partits corresponents a la sisena i tretzena jornada de la lliga contra la Fundació Handbol Sant Vicenç, que arribava com a segon classificat.\nDissabte van disputar l’anada al Poliesportiu Municipal i, segons explica en declaracions a Viu Molins de Rei un dels tècnics del equip, Bernat Anducas, “va ser un molt bon partit”. Els molinencs tenien la necessitat de guanyar per poder acabar entre els tres primers, “vam fer una molt bona primera part en defensa i atac, possiblement la millor de la temporada”. De fet, a l’arribar a la mitja part el marcador reflectia 14-10.\nA la segona meitat l’equip verd va fallar més en atac i això va provocar una sèrie de contraatacs que els va fer posar-se per darrera a l’electrònic. “Al final del partit vam tenir un parell de contraatacs que ens haguessin donat la victòria, però no ho vam aconseguir”, sentencia Anducas. El resultat final era de 26-27.\nEl Molins de Q CE Molins de Rei en un partit d’aquesta temporada // María Samblás\nAl partit de diumenge al Poliesportiu de Sant Josep, el Molins de Q CE Molins de Rei arribava ja sense res en joc i amb quatre baixes importants, pel que es van plantejar l’enfrontament de manera diferent. Tot i així, la primera part va ser molt ajustada, però a la segona un parcial en contra sentenciava el duel. Un canvi en la defensa va fer que els molinencs acabessin maquillant una mica el resultat final, però aquest va ser de 32-29.\nUn cop finalitzada la primera fase de la competició, els de Molins de Rei han acabat setens, i ara l’equip es troba a l’espera del calendari de la fase de permanència. Tot i que enguany, en principi, no hi haurà descensos. Encara s’han d’acabar d’ajustar els darrers serrells de cara a aquest últim tram de la temporada.\nEtiquetes:Bernat Anducas CE Molins de Rei Club Esportiu Molins de Rei handbol handbol masculí molins de q Molins de Q CE Molins de Rei sènior masculí A sènior masculí handbol


Materials i activiats per introduir la base deu\nReferència: : CL-NO-24\nDescripció: Capses de llumins petites folrades, amb deu boles de vidre a l’interior de cadascuna, i capses més grosses amb deu capses petites al seu interior. Pals de gelat amb deu forats a cada pal.\nUtilitat: És un exemple de material molt senzill del nostre entorn que pot ser aprofitat a l’aula per treballar el significat de la base de numeració decimal: cada deu boles de vidre a l’interior d’una capsa representen una desena, i cada deu capsetes dins de la capsa grossa representen una centena, saltant així d’ordre d’unitats. De la mateixa manera, deu pals de polo agrupats formen una centena.\nEs pot aprofitar per representar números i per practicar els canvis d’unitats, i així aconseguir el domini de la base decimal necessari abans de passar a les operacions escrites.\nNivell: Cicle inicial de primària i quan calgui repassar.\nProcedència: Material de construcció pròpia del GAMAR.Activitats de M. A. Canals\nPer treballar el concepte de la desena:\nEls mateixos nens i nenes han d’omplir una capsa de mistos petita amb 10 pedretes. Un cop plena es tanca i no es veuen les pedres (unitats), i això porta a interioritzar la noció de desena com a conjunt, sense comptar les unitat d’una en una. No podem permetre mai que 10 pedretes o més estiguin soltes; les normes del joc són que quan se’n reuneixen 10, ja han d’aplegar-se i tancar-se en una capsa\nEls alumnes han de captar el fet fonamental que si el nombre “base” de la nostra numeració és el 10, és per un conveni que hem fet les persones. (de fet el 10 ens és còmode, perquè tenim deu dits en les nostres mans)\nPer treballar els números entre 10 i 20:\nCal insistir molt amb els noms d’aquests números, que són molt més difícils que el seu concepte. En farem pràctica fent-los i desfent-los amb el material de les pedretes, i al mateix temps amb els reglets de fusta, que són rígids. Convé treballar en els dos sentits: dictar nombres, i que els alumnes els facin, i donar-los fets i que ells en diguin el nom.\nSempre que sigui possible, introduir-lo en relació amb alguna quantitat o fet del nostre entorn, (nombre d’alumnes de la classe, dies del calendari...)\nPetites operacions que ens obliguen a fer i desfer una desena: Aquest és un capítol fonamental per la comprensió de la base deu, Es tracta de saber imaginar els 10 elements que formen la desena sense veure’ls. Per això, ha de quedar ben clara la regla del joc: Un cop la capsa està plena, no la podem obrir fins que, l’activitat no estigui acabada, per comprovar si ho hem pensat bé.\nAmb aquesta condició, es plantegen petites operacions:\n- Reunim 7 pedres i 6 pedres, primer omplint una capsa i deixant-ne 3 de soltes, però després agafant directament una capsa tancada i 3 pedres - - Tenim una capsa i 5 pedres, i volem treure’n 8. Posa aquí al davant, les que creus que en quedaran. Fes-ho mentalment, i després obra la capsa i fes-ho amb el material per comprovar-ho\n- Petites sumes i restes, d’aquest tipus o altres, que obliguen a fer i desfer una desena.\nAquestes activitats poden recolzar-se fent-ho també amb àbacs o altres materials, i sobre tot amb els “reglets numèrics”.\nAquestes operacions porten a consolidar la idea que sempre que convingui podem canviar una desena per 10 unitats, i al revés, ja que valen el mateix.\nConeixement de centenes i milers:\nEns cal preparar una capsa més grossa en la que hi càpiguen exactament 10 capsetes de desena, i fer exercicis semblants als que hem treballat amb les desenes, és a dir, petites operacions, tant les del tipus 100 – 4 / 300 – 6, com les del tipus 110 – 7 / 120 – 15 i finalment 112 – 17, pels més grans. El pas als milers pot treballar-se de manera anàloga, però amb àbacs i amb reglets, sense necessitat de tocar totes les unitats soltes.\nIntercanvis entre unitats dels diferents ordres:\nAmb el coneixement de les centenes i milers, caldrà generalitzar allò que s’ha après per la desena, i practicar sovint els canvis d’una centena per 10 desenes, o per 100 unitat, d’un miler per 10 centenes, etc... Aquests intercanvis d’unitats són com una estructura fonamental en l’edifici de la numeració decimal, i són bàsics per al futur del càlcul, tant mental com escrit.\nValor de posició de les xifres que configuren un número:\nComprendre el valor de posició, és a dir el valor de cada una de les xifres d’un número, per raó del lloc que ocupen en la seva escriptura, serà la conseqüència natural de totes les activitats descrites fins aquí. Podem practicar-lo amb jocs de dòmino, i altres jocs (com el CL-NO-38) amb activitats d’escriptura de números i d’interpretació de números escits.


La caseta de l'òliba: de març 2019\nLa serp d'aigua (Natrix maura ) estrena la bassa de Cal Pons , benvinguda !!\nPer fí la fauna de riera ocupa la Bassa de Cal Pons !\nEstem d'enhorabona per haver detectat ja la presència d'un rèptil en aquest nou projecte de fauna salvatge i lliure que esta veient la llum.....a Vallbona de les Monges.\nCom diem sempre la fauna no falla i poc a poc va entrant en el nou Espai de Fauna de Riera .\nLa serp d'aigua ja hi era abans de la remodelació i per tant ara que hem millorat les instal.lacions calia pensar que hi seria present.\nLa serp d'aigua és molt abundant en aquests ecosistemes i farà de petit depredador dels futurs amfibis que hi habitin. En seu nom en llatí és Natrix maura i és l'ofidi aquàtic per excel.lencia. Hibernen d'octubre a març i les femelles fan una única posta a començaments de l'estiu.\nBenviguda serp d'aigua , estem d'estrena !!\nPublicat per La caseta de l'òliba a 10:35 Cap comentari:\n"Dels Estimaocells als artistes de territori: Laia Mañé Jové"\nEls estimaocells mouen persones i també artistes. Aquest és el cas de la Laia Mañé que ha anat seguint els estimaocells des del principi. Ja destacava l'Estimaocells noia que van fer l'estiu del 2016.Va ser la reina del Estimaocells aquell estiu i competia clarament amb la Margaret de Cal Eloi.\nModificat i millorat al 2017\nLa prensa local va deixar constància de l'activitat. Hi podem veure la Laia i el seu pare , el Jordi.\nAquest any no ha estat menys i els arrenjaments fets durant la setmana cultural han deixat un nou Estimaocells de nivell......i amagatall dels nens .\nTambé en el concurs de samarretes que es convocava anys enrere hi va participar amb un disseny fantàstic sobre els Estimaocells.\nAvui us presentem el nou projecte de la Laia en relació als Estimaocells. Està confeccionant Estimaocells en miniatura amb molta cura i molt bon gust. Una feina laboriosa i original que segur agradarà als visitants de Vallbona de les Monges.\nEls materials que utilitza per fer-los : roba i fusta....... i molta paciència i moltes hores de feina !!!\nAquí teniu el procés creatiu complet i el resultat final del treball d'aquesta artista local i enamorada del territori.\nEl resultat final uns guapíssims Estimaocells en versió reduïda que serviran de record per tots el visitants que venen a fer fotos als Estimaocells. Els podreu trobar a la Vallbotiga de Vallbona de les Monges.\nTambé amb bufanda i tirants!!!!\nI com no, la marca de la casa !!!\nAgrobotiga de Vallbona de les Monges o Vallbotiga\nPublicat per La caseta de l'òliba a 7:59 Cap comentari:\nLa serp d'aigua (Natrix maura ) estrena la bassa d...\n"Dels Estimaocells als artistes de territori: Laia...


Santa Pau vol el consens dels veïns per pasar a la fase dos del pla d'accés i mobilitat al Nucli Antic - Garrotxa Digital\nSanta Pau - Publicat a les 11.52\nComentaris tancats a Santa Pau vol el consens dels veïns per pasar a la fase dos del pla d’accés i mobilitat al Nucli Antic\nEl passat 7 de novembre veïns, tècnics i representants polítics es van reunir al Centre Cívic de Santa Pau per especificar els detalls de la segona fase de les ordenances d’accés i mobilitat al Nucli Antic. Durant la primera fase, el barri ha experimentat amb senyalització de limitació d’accés i habilitació de les zones d’aparcament. Ha estat una etapa d’avaluació continuada amb la població, l’Ajuntament i els agents clau implicats.\nPep Companys, alcalde de Santa Pau: “Estem molt satisfets perquè es va preguntar als veïns si estan satisfets o tirarien vuit mesos enrere. Cap d’ells va dir que es faria enrere i això vol dir que estem avançant”.\nAquesta segona fase consistirà en posar en marxa el sistema de lectura de matrícules. Durant els primers tres mesos, s’enviaran notificacions a infractors. Passats entre sis i nou mesos, es començarà a sancionar.


La falta d'aparcament frena l'arribada del 'carsharing' a Barcelona\nLa falta d’aparcament a Barcelona posposa l’arribada del carsharing o cotxe multiusuari a la ciutat. Car2go i Emov són dos operadors d’aquest tipus de mobilitat compartida que han sol·licitat permís per treballar a la ciutat, però l’Ajuntament els ha parat els peus i no els concedirà la llicència per aterrar a la ciutat. El motiu? A Barcelona no s’hi pot aparcar. “Estem treballant per millorar les condicions per al carsharing a Barcelona”, afirmen fonts municipals.\nTant és així que el director de desenvolupament del sud d’Europa de Car2go, David Bartolomé, posa com a condició sine qua non de l’arribada del cotxe multiusuari a la ciutat la creació d’estacions de mobilitat, que ja existeixen a ciutats com Zuric, Brussel·les i Milà sota el nom de ‘mobility stations’. Aquests espais són zones d’aparcament on només poden aparcar vehicles compartits, ja siguin cotxes, patinets, motos o bicicletes. Una petició que, ara per ara, l’Ajuntament descarta. El consistori argumenta que crear aquests espais empitjoraria la manca de llocs per aparcar perquè s’hauria d’eliminar aparcament per als veïns.\nUna estació de mobilitat al Japó. | Toyota\nUn altre operador que està interessat a aterrar a Barcelona és Emov, que xifra en 200.000 els usuaris que té a Madrid. Fonts de l’empresa sostenen que cada cotxe de carsharing implica la desaparició d’uns 10 vehicles privats, la qual cosa descongestionaria el centre i facilitaria més llocs per aparcar. El directiu de Car2go David Bartolomé coincideix amb Emov a certificar que saturar la ciutat de cotxes dels que ells ofereixen solucionaria, a la llarga, la manca d’aparcament perquè els residents utilitzarien els vehicles compartits i no els privats. “És frustrant que no puguem operar a Barcelona”, lamenta David Bartolomé, que emplaça l’Ajuntament a ser “valent”.\nLa presència de cotxes compartits a la ciutat resulta incompatible amb la manca d’aparcament, segons fonts municipals. Tant Car2go com Emov disposen de vehicles elèctrics, cosa que permetria aparcar a zona verda i blava de manera gratuïta. Però l’Ajuntament hi veu un problema: els cotxes no es poden deixar més de quatre hores sense haver de renovar el tiquet. El consistori objecta que no es pot assegurar que, un cop un cotxe es deixés a aquestes zones, un altre usuari l’agafés abans que passés el temps límit.\nEl funcionament del cotxe multiusuari de l’empresa Car2go és molt semblant al de les motos Ecooltra. Després de pagar una quota per inscriure’s al servei, l’usuari pot reservar un vehicle i conduir fins on necessiti, sempre i quan el deixi aparcat en una zona dins del rang on opera l’empresa: en el cas de les motos Ecooltra, no es poden aparcar a barris com Horta per aquest motiu.\nEl servei de carsharing és, segons la consultora Deloitte, el futur de la mobilitat. En una projecció que va presentar el responsable del grup de consultoria tècnica d’infraestructures i transport a l’Amèrica Llatina, Pedro Puig Pey, s’augurava que el 65% dels transports a ciutat es faran amb vehicles compartits l’any 2040. “La primera revolució que vindrà a les ciutats serà la de cotxes, motos o patinets compartits”, va augurar Puig Pey a la jornada El futur del metro de Barcelona a l’octubre de l’any passat.\nEl director de desenvolupament del sud d’Europa de Car2go, David Bartolomé. | Car2go\nPer a Miguel Mayorga, professor d’urbanisme a la Universitat Oberta de Catalunya (UOC) i a la Universitat Politècnica de Barcelona (UPC), el carsharing ha provocat un canvi en l’imaginari col·lectiu. “Ja no es pensa a comprar un cotxe als joves quan fan els 18 anys”, precisa. Mayorga considera que les noves generacions demanen un transport públic eficient i no un vehicle propi.\nL’expert en urbanisme de la UOC i la UPC és crític amb les administracions: “No estan a l’altura de les ciutats digitals”. Malgrat tot, celebra que el consistori no hagi permès l’arribada del servei de cotxes compartits, ja que considera que cal limitar la “neoliberalització” de la mobilitat. Amb tot, li sembla viable que el cotxe multiusuari estigui a Barcelona, “la qüestió és com”, ja que “qualsevol canvi respecte a la mobilitat afecta els veïns”. I remata: “El futur del carsharing dependrà de la legislació”.\nEn la legislació treballa l’Ajuntament, i espera tenir-la enllestida a finals d’any per permetre l’entrada d’empreses com Car2go i Emov. El director de màrqueting i comunicació d’Emov, Carlos Blanco, manifesta que l’interès de l’empresa a començar a operar a Barcelona és “màxim”. De fet, apunta, la segona ciutat de l’Estat on més persones obren l’aplicació d’Emov és Barcelona – després de Madrid -, encara que no hi donen servei.\nEl fracàs d’Avancar no els espanta\nMalgrat la marxa d’Avancar de Barcelona, el director de desenvolupament d’Europa del sud de Car2go, David Bartolomé, està convençut que el seu servei funcionaria a la ciutat. De fet, Avancar funcionava amb una dinàmica diferent a Car2go i Emov: l’empresa que ha marxat de la ciutat obligava els usuaris a deixar els cotxes en aparcaments llogats per la companyia i no disposava d’una flota íntegrament elèctrica. Així doncs, Bartolomé es mostra confiat que Car2go seria un èxit a Barcelona, el mateix que opinen des d’Emov.\nLa matriu d’Avancar confirma que deixa Barcelona i aposta per Taiwan i Costa Rica\nLa multinacional nord-americana de ‘carsharing’ també cessa les seves operacions a París i Brusel·les


- >> Reformes - Construcció - Llar\n+34 661 279 397 www.tancamentsalbert.cat\nPortes – Finestres – Sostres mòbils – Mallorquines – Mosquiteres – Balconeres – Tancaments amb vidre de tot tipus\nEls perfils d’alumini han aconseguit unir de forma totalment harmònica la funcionalitat i l’economia amb el disseny i l’elegància.\nEls processos d’extrusió d’alumini, juntament amb els posteriors tractaments superficials als que veu sotmès el material i la col·locació de materials plàstics que provoquen el trencament del pont tèrmic, permeten aconseguir una fusteria d’alumini que destaca per la seva qualitat i per les seves prestacions aïllants d’alt rendiment.\nTancaments Albert també ofereix la possibilitat de fabricar combinacions de les mateixes o fins i tot la utilització d’altres sèries i de tipus d’obertura no especificats.\nEl PVC s’ha imposat, durant les últimes dècades, com a principal material utilitzat en la fabricació de tot tipus de tancaments. Aquest fet no és fruit de la casualitat; les seves qualitats de duresa i durabilitat, a més de les seves característiques aïllants, l’han convertit en l’opció preferida per a la majoria de clients que busquen unes bones prestacions en conjunt amb un baix manteniment i un preu ajustat.\nA més de les diferents tipologies destacades en la present pàgina web, Tancaments Albert també ofereix la possibilitat de fabricar combinacions de les mateixes, la fabricació de finestres cures o fins i tot la utilització d’altres sèries i tipus d’obertura no especificats.\nEl coeficient de conductivitat tèrmica del PVC és 1235 vegades inferior que el de l’alumini i 1,35 vegades més baix que el d’un molt bon aïllant tèrmic com la fusta; aquest fet assegura unes mínimes pèrdues de calor o fred a l’interior de l’habitatge. L’escassa conductivitat tèrmica i la total estanquitat del sistema, permeten mantenir la temperatura a l’interior de casa nostra a un nivell òptim amb l’estalvi de calefacció o aire condicionat que això implica.\nAcústicament parlant, la capacitat aïllant de les finestres de PVC ve donada tant per les característiques del material com per les juntes d’envidrament i estanquitat. La reducció de soroll a l’interior de l’habitatge pot ser fins a 16 vegades inferior que el soroll exterior, fet que aporta uns nivells de confort i tranquil·litat excepcionals.\nLa resistència a l’abrasió, als cops i al desgast del material impliquen un mínim manteniment; diferents estudis certifiquen una bona durada del color inicial del producte i de les característiques mecàniques de la finestra. La seva gran resistència als àcids bàsics li aporta una gran durabilitat, fins i tot amb circumstàncies climatològiques agressives, com per exemple, en zones costanera o industrials.\nEl PVC és un material sostenible. La seva composició, on un 57% és simplement sal, el converteix en un material poc dependent del petroli. Aquestes característiques, juntament amb la reducció d’emissions de CO2 que implica la seva utilització i la possibilitat de ser reciclat fins a deu vegades sense perdre les seves propietats originals (segons normativa europea), el converteixen en un material perfectament amigable per al medi ambient.\nTancaments Albert, som una empresa dedicada a la fabricació, instal·lació i rehabilitació d’alumini, PVC i Cristall.\nEspecialitzats en el nostre treball i amb una llarga experiència en el sector podem abastar qualsevol projecte tant a nivell domèstic com industrial.\nOferim un tracte proper i personalitzat amb el nostre client, el que ens permet aportar un bon assessorament i enteniment en el treball a realitzar.\nTancamentss Albert, té com a objectiu aportar als seus clients treballs de qualitat, respectant els terminis de lliurament i un seguiment ple en l’obra a realitzar.\nSón els nostres clients que ens avalen any rere any, i gràcies a la seva confiança i fidelitat, Tancaments Albert segueix avançant i creixent a nivell tecnològic i formatiu.\nEsperem els agradi la visita al nostre web i no dubtin en contactar amb nosaltres per a qualsevol consulta\nReformes - Construcció - Llar\nCOP DE PINTA


Vall d'Hebron duplica els trasplantaments pediàtrics de fetge sobretot gràcies a una tècnica que divideix l'òrgan en dos La República\nACN Barcelona.-L’Hospital Vall d’Hebron ha duplicat el nombre de trasplantaments pediàtrics; així, ha realitzat 20 intervencions el 2020 mentre que, entre el 2010 i el juny del 2018, trasplantava una […]\nACN Barcelona.-L’Hospital Vall d’Hebron ha duplicat el nombre de trasplantaments pediàtrics; així, ha realitzat 20 intervencions el 2020 mentre que, entre el 2010 i el juny del 2018, trasplantava una mitjana de dotze pacients l’any. Aquest increment ha estat sobretot gràcies a la implementació del programa de trasplantament ‘split’, un procediment complex que consisteix a dividir el fetge del donant en dues parts per obtenir dos empelts completament funcionals per a dos receptors. En els primers 90 dies del 2021, s’han fet deu trasplantaments i ha estat la primera vegada en 36 anys que s’ha deixat la llista d’espera a zero. I a més a més, ha passat en tres ocasions. “Arribar a zero és una fita històrica”, destaca el cap del Servei, el doctor Ramón Charco.\nLa llista de pacients pediàtrics de l’Hospital Universitari Vall d’Hebron que esperen un trasplantament de fetge s’ha quedat a zero en tres ocasions, en menys de 90 dies, durant les primeres setmanes del 2021. El cap del Servei de Cirurgia Hepatobiliopancreàtica i Trasplantaments, el doctor Ramón Charco, precisa que “això no vol dir que no hi hagi candidats, sinó que hem pogut intervenir tots els pacients que teníem a la nostra llista d’espera del Programa de trasplantament hepàtic infantil, únic a Catalunya i un dels cinc vigents a l’Estat”. Durant el període que va del juliol del 2018 al març del 2021, s’han trasplantat una mitjana de 20 pacients cada any. Això ha tingut una repercussió en la llista d’espera, que s’ha reduït de 119 dies a 36 dies de mitjana i en moments puntuals ha arribat a zero. “Sempre hi ha pacients que per pes o per grup sanguini són més difícils de trasplantar. Ara ja tornem a tenir tres candidats”, recalca el doctor Charco. “Si seguim el ritme d’intervencions amb el que hem començat el 2021, a finals d’any podríem arribar a fer 24 trasplantaments”, afegeix. A més de la tècnica ‘split’, altres factors que han contribuït a agilitzar els trasplantaments són la nova regulació estatal per als donants de fetge, que des del 2018 permet oferir a un pacient pediàtric el fetge d’un donant menor de 35 anys. També la pròpia experiència de l’hospital, que va fer el primer trasplantament de fetge a un infant el 1985. La taxa de supervivència de trasplantament hepàtic pediàtric és de més d’un 90% entre cinc i sis anys després del trasplantament. El trasplantament ‘split’, de l’anglès ‘partició’, recorda el responsable de la Unitat d’Hepatologia i Trasplantament Hepàtic Pediàtric, el doctor Jesús Quintero, és un procediment tècnicament complex. El fetge es pot dividir en dues parts, per exemple, el lòbul esquerre i el lòbul dret, i cadascuna de les parts pot funcionar independentment per a un trasplantament, però les venes i artèries “s’han de repartir entre les dues meitats i funcionar a la perfecció”, assenyala el doctor Ernest Hidalgo, cap de Secció de Cirurgia Hepatobiliopancreàtica i Trasplantaments. La figura del doctor Hidalgo té un paper destacat en la implementació del nou protocol d”split’ a Vall d’Hebron i a l’estat espanyol, ja que va desenvolupar part de la carrera professional a la Gran Bretanya, on aquesta tècnica estava més estesa. En reincorporar-se a l’hospital català va ajudar a desplegar el nou protocol d”split’, que s’utilitza com a referent a l’Estat, per agilitzar els trasplantaments pediàtrics.El percentatge de donants reduïts o ‘splits’ ha passat de representar un 14% al 63%. Això es tradueix en el fet que la necessitat de trasplantaments amb donant viu (pare o mare) ha disminuït significativament. Ha passat d’un 38% a un 8%. Retransplantament amb la tècnica ‘split’El trasplantament que va deixar la llista d’espera a zero per segon va ser especialment complex. “Es van mobilitzar 40 professionals un diumenge de casa a l’hospital. Això no funciona només amb capacitat tècnica i expertesa, es necessita un equip compromès i que tingui bona sintonia”, destaca el doctor Hidalgo. S’havien de fer tres intervencions: extreure l’òrgan del donant, dividir el fetge amb la tècnica d”split’ i procedir a fer el trasplantament a dos receptors: un pacient de menys d’un any i un adolescent. Els dos casos tenien la seva complexitat. El primer perquè el pacient era molt petit i la intervenció requereix molta precisió. I el segon perquè es tractava d’un retrasplantament. És el primer cop que a Catalunya es fa un retrasplantament amb la tècnica d”split’ a un pacient pediàtric que anteriorment ja havia rebut un fetge amb aquest mateix procediment.